Nina Hollein. Nina Hollein (9-fevral 1971-yil, Vena) — avstriyalik yozuvchi, arxitektor va moda dizayneri. Biografiyasi. Hollein dizayner va klassik filologning qizi boʻlib, 1971-yil 9-fevralda Venada tugʻilgan. Bolaligi Vena va Linsda oʻtgan. Arxitektura va dizaynga boʻlgan qiziqishi kichik yoshidayoq avstriyalik arxitektor va rassomlarning guruhi Haus-Rucker-Coning aʼzosi boʻlgan amakilari Laurids Ortner va Manfred Ortner tufayli paydo boʻlgan. Hollein Maturadagi oʻrta maktab tugatganidan soʻng Vena texnologiya universitetida arxitektura boʻyicha oʻqib, fan magistri darajasini oladi. 1996-yilda Nina Avstriya Federal Kanseliariyasidan stipendiya olgan va Nyu-Yorkga koʻchib oʻtgan. Bu yerda Nina Peter Eisenman va Tod Williams Billie Tsien Architects ofislarida ishlagan. 2001-yilda eri Max Hollein bilan Frankfurt koʻchib oʻtishadi. Frankfurtda Nina meʼmor va shaharsoz Albert Speer ofisida ishlagan. Birinchi farzandining tugʻilganidan keyin Hollein yozuvchilik bilan shugʻullanadi va bolalar kitoblari uchun sharhlar va esselar yozadi. Bundan tashqari, Hollein Frankfurter Allgemeine Zeitung va Prinz jurnallarida ishlagan. 2009-yilda Hollein ayollar va bolalar uchun oʻz moda brendini tashkil etadi. Birinchi kolleksiyasi uchun Nina Frankfurt moda yarmarkasining „Stilblüte“ mukofotiga sazovor boʻlgan Kitoblari. Cut-Out Fun with Matisse, Prestel Verlag München, , 2014. Yves Klein — Into the Blue (Can You Tell Itʼs Art?), Hatje Cantz Verlag Berlin, , 2004 Koʻrgazmalari. „Palindrom“ — Kunstverein Familie Montez (Frankfurt): 2021-yil iyuldan avgustgacha Holleinning ukasi Filipp Schweiger bilan hamkorlikda oʻtkazilgan. Shaxsiy hayoti. Hollein muzey direktori va kuratori Max Hollein bilan turmush qurgan. Ularning uchta farzandi bor va hozirda Nyu-York shahrida yashaydilar.